**Regulamentul programului „Pepcolandia, ediția a III-a”**

**(denumit în continuare „Regulamentul”)**

**Versiune 1/ 2023 (01.03.2023)**

**Art. 1** Prezentul Regulament (denumit în continuare „Regulamentul”) stabilește regulile Programului de finanțare „Pepcolandia, ediția a III-a”, coordonat de Organizator.

# Art. 2. DEFINIȚII

Termenii utilizați în Regulament, care nu sunt definiți prin celelalte prevederi ale Regulamentului, vor

avea următoarele înțelesuri:

1. **Program** - Programul de finanțare „Pepcolandia, ediția a III - a”, finanțat de Pepco România și gestionat la nivel local de Organizația Umanitară CONCORDIA, în baza regulilor stabilite prin prezentul Regulament, care prevede posibilitatea de atribuire a unui Grant pentru finanțarea proiectului depus de Solicitant.
2. **Organizator** - Pepco Retail SRL (denumit în prezentul Regulament ca Pepco România) cu sediul în București, având adresa în strada Ceasornicului nr. 17, etaj 3, sector 1, cod de identificare fiscală (C.I.F) 31477663, înregistrată sub nr. J40/4655/2013, în calitate de **finanțator** și Organizația Umanitară CONCORDIA, cu sediul în Drumul Regimentului, nr. 20 D, sector 1, RO-031887, București, cod de înregistrare fiscală 5221142, înregistrată sub nr. 9167/A/2010, în calitate de **responsabil implementare**.
3. **Solicitant -** organizația neguvernamentală și filialele organizațiilor neguvernamentale înființate în baza Ordonanței Guvernului nr. 26/2000 cu privire la asociații și fundații, cu modificările și completările ulterioare, care au personalitate juridică, sunt înregistrate în Registrul entităților / unităților de cult conform Ordinului nr. 819/2019 al președintelui ANAF, au sediul pe teritoriul României și care au ca obiectiv desfășurarea de activități în beneficiul copiilor și tinerilor, în special copii și tineri aflați într-o situație de vulnerabilitate socială, inclusiv activități care au legătură cu petrecerea timpului liber, pentru copii și tineri.
4. **Partener(i)** – în cadrul programului Solicitanții pot implica în proiecte (opțional) și alte organizații partenere, respectiv: instituții publice (primării, instituții de învățământ etc.) sau alte organizații neguvernamentale.
5. **Proiect** - inițiativa locală, propusă spre implementare de Solicitant, care are ca scop acțiuni organizate în beneficiul copiilor și al tinerilor, în special copii și tineri aflați într-o situație de vulnerabilitate socială ce pot include și acțiuni având legătură cu petrecerea timpului liber, pentru copii și tineret;
6. **Copii și tineri aflați într-o situație de vulnerabilitate socială** - copii și tineri cu vârsta până la 18 ani, care se confruntă cu una sau mai multe dintre situațiile: în risc de a-și pierde capacitatea de satisfacere a nevoilor zilnice de trai din cauza unor situații de boală, dizabilitate, sărăcie, dependență de droguri sau de alcool ori a altor situații, poziție socială periferică, de izolare, cu acces limitat la resursele economice, educaționale și comunicaționale, care trăiesc în sărăcie, care trăiesc în zone izolate. Situația socială vulnerabilă va fi explicată de solicitant în descrierea grupului țintă*.*
7. **Scrisoare de intenție** *–* documentul care reprezintă baza participării la etapa de preselecție a proiectelor ce urmează a fi finanțate.Formularul este pus la dispoziție de Organizator și va fi încărcat doar la adresa menționată. Nicio Scrisoare de intenție care va fi trimisă prin orice alt mijloc de comunicare nu va fi luată în calcul.
8. **Aplicația extinsa (Formular de aplicare)** - documentul care include prezentarea pe larg a proiectului și care conține, printre altele, informații privind Solicitantul, justificarea proiectului, descrierea activităților, prezentarea bugetului. Modelul Formularului va fi disponibil doar acelor organizații neguvernamentale care au fost selectate de Comisie în etapa de preselecție a Scrisorilor de intenție
9. **Comisie** - un grup de persoane, compus din reprezentanții Organizatorului, creat pentru evaluarea Scrisorilor de Intenție depuse și pentru selectarea Solicitanților care vor completa formularul extins în vederea obținerii Grantului;
10. **Grant** – finanțarea nerambursabilă, alocată pe către Organizator Beneficiarului în baza unui Contract de finanțare nerambursabilă, cu o valoare maximă de 7.500 RON (șaptemiicincisute RON);
11. **Beneficiar** – Organizația solicitantă care, în baza deciziei Comisiei, a fost selectat spre finanțare,

cu care se va semna Contractul de finanțare nerambursabilă și care va primi Grantul;

1. **Contract** - contract de finanțare nerambursabilă, încheiat între Organizator și Beneficiar, al cărui

obiect va fi acordarea Grantului de către Organizator Beneficiarului;

# Art. 3. OBIECTIVELE PROGRAMULUI

Obiectivele programului sunt următoarele:

1. acordarea de asistență financiară Beneficiarului, pentru organizarea de acțiuni locale care vin în sprijinul copiilor și tinerilor cu vârste până la 18 ani, proveniți din medii sociale diverse, în special copii și tineri aflați într-o situație de vulnerabilitate socială;
2. implicarea socială a angajaților finanțatorului în colaborarea cu organizațiile neguvernamentale

și în construirea de relații de colaborare pe termen lung,

1. dezvoltarea comunităților locale, prin acordarea de asistență și organizarea de acțiuni pentru copiii și tinerii.

# Art. 4. REGULILE PROGRAMULUI

1. Programul va fi derulat pe teritoriul României, în perioada 06.03.2023 - 30.09.2023.
2. **Calendarul** de desfășurare al Programului:

**Etapa I: Scrisori de intenție**:

* In perioada **6-10 Martie 2023**, ONG-urile care au propuneri de proiecte pot trimite [**AICI**](https://docs.google.com/forms/d/e/1FAIpQLSdgQpya5ug52klDru6tvwyoZGgkNA9XYZZQvp3khixCEasnXw/viewform) o Scrisoare de intenție cu descrierea generală a ideii de proiect. Formularul pentru Scrisoarea de intenție este disponibil [**AICI**](https://view.officeapps.live.com/op/view.aspx?src=https%3A%2F%2Fwww.concordia.org.ro%2Ffileadmin%2Fuser_upload%2FRomania%2FImages%2FFinantari%2FPepcolandia_Formular_Scrisoare_de_intentie_2023.docx&wdOrigin=BROWSELINK)  și este prezentat și ca Anexa la Regulament;
* **13-24 Martie 2023**: Scrisorile de intenție sunt analizate de angajații Pepco România care vor vota, pe baza criteriilor de jurizare, ce proiecte vor merge în Etapa a II – a;
* **27 Martie 2023**: Anunțarea Scrisorilor selectate de către angajații Pepco România. Informarea ONG-urilor care pot depune aplicația extinsă în etapa a II-a.

**Etapa II: Aplicația extinsă**

* **28 Martie – 13 Aprilie 2023**: Perioada de aplicare. Formularul de aplicare va fi disponibil organizațiilor preselectate în etapa Scrisorii de intenție;
* **19-28 Aprilie 2023**: Evaluarea finală a propunerilor, cu accent pe o prezentare logică a acțiunilor și bugetului solicitat;
* **29 Aprilie- 3 Mai 2023**: Anunțarea Câștigătorilor și semnarea contractelor;
* **5 Mai – 20 septembrie 2023**: Implementarea proiectelor;
* **20-30 Septembrie 2023:**Transmiterea rapoartelor finale.
1. Termenele indicate în articolul 2 de mai sus pot suferi modificări, în special, Organizatorul are

dreptul să le prelungească.

1. Condiția oficială de participare la Concurs este primirea până la termenul de 10 martie 2023 de către Organizator a unei Scrisori de intenție care va parcurge etapa I de analiză și votare, iar ulterior, în cazul selecției Scrisorii de intenție, depunerea până la data de 13 Aprilie 2023 a unei cereri de finanțare- Formular de aplicare, în formatul care va fi pus la dispoziție de Organizator.
2. Un Solicitant poate depune mai multe proiecte, cu condiția ca obiectivele, locația de implementare și grupul țintă al proiectelor să fie diferite.
3. Organizațiile beneficiare ale edițiilor anterioare ale programului pot depune proiecte, cu condiția ca în Scrisoarea de intenție să ofere informații suplimentare și să justifice intervenția vizată de noul proiect.
4. Solicitantul poate fi doar una dintre entitățile indicate la articolul 2 lit. c, cu excepția:
	1. partidelor și a organizațiilor politice sau a entităților înființate de către acestea,
	2. sindicatelor,
	3. organizațiilor patronale,
	4. persoanelor fizice.
5. Sunt excluse de la participare entitățile care promovează agresiunea sau discriminarea sau care încalcă într-un alt mod prevederile legale generale aplicabile.
6. Organizatorul poate elimina un Solicitant din Concurs, în special în următoarele cazuri:
	1. Solicitantul încalcă prevederile Regulamentului,
	2. se constată că declarațiile incluse în formular nu respectă adevărul,
	3. rezultatul Programului este influențat prin încălcarea prevederilor Regulamentului,
	4. Solicitantul întreprinde acțiuni care nu respectă legislația generală aplicabilă, principiile de conviețuire socială sau care afectează imaginea și bunul nume al Organizatorului.
7. Suma totală dedicată tuturor Granturilor este de maximum 187.500 RON (o sută optzeci și șapte și cinci sute de mii de lei). Organizatorul va aloca granturi în valoare de maximum 7.500 RON (șapte mii cinci sute de lei), dar pot fi depuse și proiecte pentru finanțare cu valoare mai mică de 7.500 RON.
8. Proiectul trebuie să se adreseze copiilor și tinerilor cu vârste până la 18 ani și să vizeze: petrecerea timpului liber, educație, participare la tabere și excursii, activități culturale, evenimente speciale din viața copilului/familiei, crearea de locuri de joacă, ateliere terapeutice, achiziționarea de materiale și dispozitive educaționale, achiziționarea de materiale pentru ateliere (art&craft, sport), achiziția de cărți, echipamente sportive, jocuri. În special, Proiectul poate avea ca obiect:
	1. asistență acordată copiilor sau tinerilor pentru petrecerea timpului liber, pentru dezvoltarea hobby-urilor, intereselor, educației (de ex: ateliere de limbi străine, cursuri de dans, tabere, pregătiri pentru Ziua Copilului etc.);
	2. dezvoltarea sau crearea unui spațiu în care copiii sau tinerii să-și poată petrece timpul liber într-un mod util și sănătos (de ex: loc de joacă, parc senzorial care ajută dezvoltarea simțurilor copiilor, spații sau ateliere de învățare digitală, etc.)
	3. asistență acordată copiilor și tinerilor din familiile afectate de situația de conflict din Ucraina, prin organizarea de activități educaționale care să includă și programe de tip after school, asigurare masă caldă, materiale educaționale, consumabile și programe recreative.
9. În cadrul programului sunt vizate următoarele categorii de grup țintă: copii cu vârsta între 0-6 ani, 7-13 ani și tineri cu vârsta între 14-18 ani. Proiectul trebuie să aibă caracter local, adică să fie dedicat unor grupuri de copii sau tineri. Copiii și tinerii care vor beneficia de proiect prin Solicitant trebuie să locuiască în aria județului în care există cel puțin un magazin Pepco.
10. Proiectul trebuie să fie conform cu obiectivul Programului, menționat în articolul 3 lit. a, în special, nu poate avea ca obiect:
	1. renovarea sediului Solicitantului,
	2. achiziționarea de mobilier de birou, echipamente electrocasnice sau echipament IT pentru angajații Solicitantului. Se pot achiziționa materiale sau echipamente care au legătură strictă cu activitățile directe cu beneficiarii din proiect și care sunt utilizate în special de beneficiar cu scopuri educaționale sau de petrecere a timpului liber. Costul echipamentelor achiziționate nu poate depăși 40% din valoarea totală a grantului acordat.
	3. acoperirea costurilor curente ale activității Solicitantului;
	4. proiecte care au fost deja implementate până la semnarea Contractului;
	5. proiecte cu caracter religios sau politic, precum și practicarea unui cult religios;
	6. acordarea de asistență directă, atât financiară, cât și materială, persoanelor fizice;
	7. desfășurarea de activități economice;
	8. proiecte care prevăd exclusiv realizarea de platforme digitale;
	9. remunerarea membrilor echipei de proiect, dacă aceștia nu lucrează direct cu copiii în cadrul activităților propuse;
	10. organizarea unor conferințe, seminare și ateliere pedagogice dedicate exclusiv personalului

didactic, fără implicarea ca și beneficiari direcți a copiilor și tinerilor.

1. Grantul poate fi folosit exclusiv pentru a finanța activități conforme cu prevederile articolului 3 lit. a, care au fost prezentate în Proiect și care vor fi desfășurate în perioada 05.05.2023 - 20.09.2023.
2. Pașii necesari înscrierii proiectului în competiție sunt cei menționați la art.2 Calendar.

# Art. 5. MODUL DE DEPUNERE A FORMULARELOR

1. Solicitantul completează formularul Scrisorii de intenție și îl transmite electronic [**AICI**](https://docs.google.com/forms/d/e/1FAIpQLSdgQpya5ug52klDru6tvwyoZGgkNA9XYZZQvp3khixCEasnXw/viewform). Formularul Scrisorii de intenție este disponibil [**AICI**](https://view.officeapps.live.com/op/view.aspx?src=https%3A%2F%2Fwww.concordia.org.ro%2Ffileadmin%2Fuser_upload%2FRomania%2FImages%2FFinantari%2FPepcolandia_Formular_Scrisoare_de_intentie_2023.docx&wdOrigin=BROWSELINK) și este prezentat și ca anexa la prezentul Regulament. Transmiterea se face automat după completare, apăsând butonul „Trimiteți”. Se vor lua in considerare doar formularele de Scrisoare de intenție completate la toate câmpurile solicitate. Va rugăm să acordați atenție limitării de cuvinte la fiecare câmp în parte. Formularele care depășesc numărul de cuvinte sau nu sunt transmise online, conform specificațiilor, nu vor fi luate în considerare.
2. Scrisorile de intenție complete și redactate conform formularului prevăzut de prezentul Regulament, primite până la termenul limită 10 martie 2023, ora 23.59, vor fi analizate de angajați Pepco România, din diferite regiuni ale țării, în funcție de locațiile proiectelor propuse.
3. Angajații vor juriza proiectele primite și vor transmite recomandarea lor către Organizator
4. Solicitanții cu Scrisori de intenție care, pe baza analizei și jurizării trec în Etapa a II-a, vor fi anunțați în vederea depunerii Aplicației extinse, în termenul indicat la art.2.
5. Solicitanții transmit aplicațiile extinse conform indicațiilor care vor fi transmise prin e-mail-ul de informare după selecția Scrisorilor. Pentru aplicația extinsă Solicitanții vor utiliza în mod obligatoriu formularul care va fi pus la dispoziție de către Organizator, prin e-mail la momentul informării privind selecția Scrisorii de intenție.
6. Aplicațiile sunt evaluate de Comisie pe baza criteriilor prevăzute la Art. 6 din prezentul Regulament
7. Finanțarea se va acorda în ordinea descrescătoare a punctajelor obținute de proiecte, până la utilizarea bugetului total disponibil.
8. Proiectele selectate vor fi anunțate de organizator, Solicitanții fiind invitați să semneze contractele de finanțare.
9. Depunerea Formularului este echivalentă cu citirea conținutului și cu acceptarea Regulamentului de către Solicitant.
10. Dacă un Solicitant dorește să depună mai multe proiecte, trebuie sa depună mai multe Scrisori de intenție.
11. Organizatorul își rezervă dreptul de a prelungi termenul de depunere a Proiectelor. În acest caz,

Organizatorul va publica un anunț.

# Art. 6. REGULILE DE ATRIBUIRE A GRANTULUI

1. Organizatorul va înființa o Comisie, care va efectua evaluarea și jurizarea Aplicațiilor, iar apoi, va selecta Beneficiarii granturilor. În procesul de evaluare a Aplicațiilor, Comisia va analiza gradul în care proiectele contribuie la obiectivele Programului. Proiectele vor fi evaluate în baza următoarei grile de evaluare:

|  |  |
| --- | --- |
| Criteriu | Punctaj |
| 1. Proiectul răspunde unei nevoi bine identificate, corelată cu ariile deinteres ale programului și cu realitatea din teren | 20 puncte |
| 2. Proiectul cuprinde activități interactive, prin care beneficiarii sunt implicațiîn mod activ. | 20 puncte |
| 3. Activitățile, rezultatele și bugetul sunt corelate și permit atingereaobiectivelor propuse | 20 puncte |
| 4. Impactul Proiectului asupra dezvoltării copiilor sau tinerilor poate fi observatși valorificat pe termen lung. | 15 puncte |
| 5. Proiectul implică direct sau indirect și comunitatea (parteneri, voluntaridin comunitate). | 10 puncte |
| 6. Proiectul implică direct voluntari sau angajați PEPCO România. | 5 puncte |
| 7. Proiectul se adresează unui grup țintă bine definit și constituit din copii sitineri aflați in situație de vulnerabilitate socială. | 10 puncte |
| **TOTAL** | **100 puncte** |

1. Aplicațiile incomplete, completate incorect, fără exprimarea acordurilor necesare, care nu îndeplinesc alte cerințe de formă prevăzute de Regulament sau depuse după expirarea termenului nu vor fi luate în considerare. În situații excepționale, Organizatorul îi poate cere Solicitantului să completeze documentația incompletă sau conținutul Formularului.
2. Aplicațiile entităților care nu îndeplinesc cerințele Regulamentului nu vor fi luate în considerare,

fără completarea elementelor care lipsesc.

1. Aplicațiile care îndeplinesc cerințele de formă ale Programului vor fi evaluate de Comisie. Comisia va alege Proiectele câștigătoare, care respectă în cel mai înalt grad obiectivele Programului și îndeplinesc condițiile prevăzute în articolul 6 al. 1 din Regulament. Solicitanții care au elaborat un Proiect câștigător, dacă îndeplinesc toate condițiile prevăzute în Regulament, vor fi îndreptățiți să primească Grantul.
2. Comisia își rezervă dreptul de a evalua costurile de piață ale implementării Proiectului în raport

cu sumele prezentate în proiect.

1. În cazul în care Beneficiarul a solicitat atribuirea unei sume mai mari de 7.500 Ron, Comisia va acorda un Grant de maximum 7.500 Ron, în timp ce, dacă Beneficiarul a solicitat atribuirea unei sume mai mici de 7.500 Ron, Comisia îi va atribui un Grant reprezentând suma solicitată, toate acestea sub rezerva al. 7 de mai jos.
2. Dacă pe parcursul evaluării Proiectului Comisia consideră că suma solicitată este mai mare decât costurile de piață pentru implementarea Proiectului, Comisia va atribui un Grant cu o valoare care corespunde cu evaluarea Comisiei, dar nu mai mare de 7.500 Ron.
3. Comisia va contacta imediat Beneficiarii telefonic sau pe e-mail (conform datelor de contact furnizate în Formular), pentru a stabili detaliile atribuirii Grantului, în conformitate cu prevederile Regulamentului sau ale Contractului. Organizatorul va informa și Solicitanții cărora nu li s-au atribuit Granturi, în legătură cu rezultatele activității Comisiei.
4. Decizia Comisiei este finală și nu poate fi contestată. Totuși, Beneficiarul care nu este de acord cu decizia Comisiei de acordare a Grantului, se poate retrage din Program în orice etapă, dar nu mai târziu de momentul încheierii Contractului.

# Art. 7. ACORDAREA GRANTULUI

1. Grantul va fi alocat în baza Contractului, al cărui model îi va fi furnizat Beneficiarului. Semnarea Contractului de către persoanele autorizate să reprezinte Organizatorul și Solicitantul cu conținutul prezentat este o condiție necesară pentru obținerea Grantului. La Contract, vor fi anexate: un exemplar original al Formularului depus de Solicitant, semnat de către reprezentantul legal al Solicitantului; modelul raportului narativ și financiar, planul de acțiune al proiectului și alte documente de identificare a Solicitantului.
2. Organizatorul nu va suporta niciun fel de taxe, costuri și impozite legate de alocarea Grantului în baza Contractului. În cazul în care va fi necesară achitarea unor taxe, costuri și impozite suplimentare, în legătură cu plata Grantului, Beneficiarul se angajează să le plătească integral și la termen.
3. Plata Grantului se va face fie integral (o singură tranșă), fie în mai multe tranșe, în funcție de specificul proiectului și de prevederile Contractului de finanțare. Prima plată se va efectua în contul bancar al Beneficiarului, în termen de maximum 30 de zile de la data semnării de către Organizator și Beneficiar a Contractului, urmând ca următoarele tranșe să fie alocate în funcție de prevederile Contractului de finanțare nerambursabilă și Planul de acțiune anexat la contract, respectiv la depunerea Raportului intermediar / final.
4. Beneficiarul are obligația de a folosi întregul Grant primit cu respectare obiectivelor prevăzute în Contract. Utilizarea Grantului în alte scopuri îi va permite Organizatorului să solicite returnarea Grantului, iar Solicitantul își exprimă acordul în acest sens.
5. Organizatorul va avea dreptul de a contesta cheltuielile care nu sunt conforme cu bugetul prezentat și de a cere returnarea sumei corespunzătoare din Grant, conform celor prevăzute în Contract.
6. Modul de utilizare a Grantului de către Beneficiar va fi controlat financiar de către Organizator.

# Art. 8. UTILIZAREA GRANTULUI – CONDIȚII DE IMPLEMENTARE

1. Proiectul selectat spre finanțare va fi implementat în baza Ghidului de Implementare, care va conține regulile de comunicare și raportare. Ghidul de implementare va fi pus la dispoziția Beneficiarului după semnarea Contractului de finanțare și regulile vor fi prezentate în cadrul unei întâlniri la care vor participa reprezentanții organizațiilor beneficiare, managerul de proiect și managerul financiar.
2. Beneficiarul are obligația de a întocmi documentația financiar-contabilă a Proiectului, conform cerințelor legale fiscale și contabile în vigoare precum și de a întocmi rapoartele proiectului implementat; modelul raportului va fi o anexă a Contractului.
3. Cheltuielile eligibile sunt cele efectuate în perioada proiectului, până cel târziu la data de 20 septembrie 2023.
4. În termen de 15 de zile de la data finalizării implementării Proiectului, în conformitate cu prevederile Contractului, dar nu mai târziu de 30.09.2023, Beneficiarul îi va transmite Organizatorului raportul final privind implementarea Proiectului.

Raportul va fi elaborat în conformitate cu modelul anexat la Contractul de finanțare și trebuie să

conțină:

* 1. rezumatul implementării Proiectului, în scris,
	2. defalcarea costurilor și fotocopii ale documentelor financiar-contabile, care atestă utilizarea

Grantului pentru implementarea Proiectului,

* 1. documentația fotografică și/sau video a Proiectului implementat.
1. Defalcarea costurilor trebuie să fie conformă cu bugetul Proiectului inclus în Formular și orice abatere de la acesta va necesita acordul prealabil al Organizatorului.
2. Toate documentele financiar-contabile, care dovedesc costurile Proiectului, trebuie să fie emise în numele Beneficiarului, cel târziu până la data finalizării Proiectului.
3. Toate cheltuielile aferente proiectului se vor face din contul bancar al Solicitantului în care a fost transferată suma de grant.
4. Toate documentele financiar-contabile anexate la rapoartele financiare vor fi păstrate de către Solicitant conform legislației financiar-contabile în vigoare și vor fi transmise în copie la raportare.
5. Organizatorul își rezervă dreptul de a face vizite de monitorizare a proiectului la Beneficiar,

pentru a verifica implementarea corectă a proiectului.

# Art. 9. PRELUCRAREA DATELOR

1. Accesul la date cu caracter personal sau necesitatea transferului acestora va fi reglementat de un Acord de prelucrare a datelor cu caracter personal încheiat între Organizator și Beneficiar, Acord care va fi anexat la Contractul de finanțare nerambursabilă.
2. În cazul în care Beneficiarul, pe durata implementării Proiectului, realizează înregistrări video sau fotografii, în conformitate cu articolul 8 al. 2 lit. c - Beneficiarul se angajează să obțină pentru Organizator acordul exprimat în scris al persoanelor care participă la Proiect, pentru înregistrarea și difuzarea imaginii acestora.

# Art. 10. DREPTURILE DE AUTOR

Beneficiarul îi conferă Organizatorului - din momentul transferării - gratuit și fără limitări temporale sau teritoriale, dreptul de a utiliza materialele transmise în legătură cu implementarea Proiectului și cu utilizarea Grantului în scopuri promoționale și informative.

# ART. 11. VIZIBILITATEA ORGANIZATORULUI

Beneficiarii finanțării acordate prin Program vor face public sprijinul primit în toate comunicările (către alți donatori, sponsori, contributori, parteneri, colaboratori, voluntari, mass media), evenimentele și publicațiile care rezultă din implementarea proiectelor lor. Modalitatea de promovare va fi stabilită prin Ghidul de implementare și va cuprinde obligatoriu siglele partenerilor din program (CONCORDIA, Pepco România), alături de textul “Proiect finanţat prin programul Pepcolandia, finanțat de Pepco România și gestionat de Organizația Umanitară CONCORDIA.”

Toate materialele de promovare ale proiectelor finanțate prin Program necesită aprobarea prealabilă a managerului de proiect al Organizatorului, sub sancțiunea respingerii decontării cheltuielilor aferente ca fiind nule şi neavenite, ele rămânând în sarcina exclusivă a echipei de proiect.

În cazul în care inițiativa locală vizată prin proiect beneficiază și de sprijinul financiar al altor entități (publice sau private), comunicarea rezultatelor se va face doar pentru rezultatele atinse în urma implementării proiectului Pepcolandia.

# Art.11. PREVEDERI FINALE

1. Organizatorul își rezervă dreptul de a verifica dacă Solicitantul îndeplinește condițiile prevăzute de Regulament, precum și de normele legale. Nerespectarea prezentului Regulament sau a prevederilor legale aplicabile duce la excluderea imediată din Program.
2. Pe durata evaluării proiectelor Organizatorul nu va furniza informații cu privire la procesul de evaluare înainte de finalizarea selecției.
3. În ce privește interpretarea prevederilor și a cerințelor Regulamentului, decizia va fi luată de

Organizator.

1. În cazul unor evenimente care afectează realizarea Proiectului, Beneficiarul are obligația de informa imediat Organizatorul în legătură cu acestea, pentru renegocierea condițiilor contractuale, astfel încât să se asigure continuarea participării Beneficiarului la Program.
2. Prezentul Program nu este un joc de noroc în sensul Ordonanței de urgență nr. 77 din 24 iunie 2009 privind organizarea și exploatarea jocurilor de noroc.
3. Pentru problemele nereglementate de prevederile prezentului Regulament, se aplică

prevederile Codului Civil.

1. Regulamentul intră în vigoare la data de 01.03.2023.

**Anexa nr.1**

Scrisoare de intenție

 **„Pepcolandia, ediția a III-a”**

1. **Nume organizație și site web:**
2. **Denumirea proiectului propus:**
3. **Loc desfășurare proiect: (maxim 50 cuvinte)**
4. **Descrierea problemei identificate, scopul și justificarea necesității proiectului (maxim 200 de cuvinte)**
5. **Descrierea pe scurt a proiectului (obiective, principalele activități, rezultatele preconizate, resurse necesare, alte informații pe care le considerați relevante (maxim 500 cuvinte):**
6. **Număr beneficiari direcți și indirecți (maxim 100 cuvinte):**
7. **Buget solicitat și justificarea / explicarea modului cum se vor utiliza (maxim 100 cuvinte)**